text: नई दिल्ली.भारतीय जनता पार्टी ने जम्मू-कश्मीर में महबूबा मुफ्ती की पार्टी पीडीपी के साथ गठबंधन तोड़ लिया है। इससे महबूबा मुफ्ती की सरकार खतरे में आ गई है और इसके बाद मुख्यमंत्री महबूबा ने अपना इस्तीफा राज्यपाल को सौंप दिया। माना जा रहा है कि महबूबा चाहती थीं कि भले आतंकी गतिविधियां बढ़ें, रमजान की तरह सीजफायर जारी रहना चाहिए। लेकिन भाजपा इस पक्ष में नहीं थी और इसी कारण उसने सरकार से हटना ठीक समझा। इसका कारण यह भी रहा कि लगातार हो रही हिंसक और आतंकी घटनाओं के कारण शहीद हो रहे जवानों को लेकर देश में गुस्सा बढ़ता जा रहा है।